東涌小炮台

東涌小炮台係香港以前嘅一個炮台陣地，喺新界離島區大嶼山東涌碼頭左近，喺1983年被評為香港法定古蹟。喺舊時，東涌小炮台同東涌炮台係互相呼應，更同屯門隔岸相對，把守住大嶼山嘅北岸，保衛珠江口岸一帶，不過赤鱲角喺1990年起咗香港國際機場之後，呢座炮台已經好難同屯門直接相對。

小炮台喺清嘉慶廿二年起，牆身用花崗岩砌成，有兩座砲台，重有7間兵房同1間火藥局，但而家就剩番一幅護牆。

古物古蹟辦事處：東涌小炮台

香港法定古蹟
東涌